paragraph_text: Vesna Svalina (Požega, 11. rujna 1968.) hrvatska je znanstvenica i dirigentica. Zaposlena je kao izvanredna profesorica iz interdisciplinarog područja znanosti (polja obrazovne znanosti - pedagogija i glazbena umjetnost) na Fakultetu za odgojne i obrazovne znanosti Sveučilišta Josipa Jurja Strossmayera u Osijeku. Od 2018. godine na istom je fakultetu imenovana predsjednicom Katedre za glazbenu umjetnost. Od 2020. godine angažirana je još kao vanjska suradnica na Sveučilištu u Slavonskom Brodu, na Odjelu društveno-humanističkih znanosti.